

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. március 10-i rendes ülésére**

**Napirend tárgya:**

**2021.évben támogatott civil szervezetek beszámolójának elfogadásáról**

A napirendet tárgyaló ülés dátuma: 2022.03.10.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:** Telki község Önkormányzat Képviselő-testületének a helyi civil szervezetek részére nyújtható önkormányzati támogatásokról szóló 9/2017. (IV.04.) önkormányzati rendelet 17. § (4) bek.-e szerint a támogatás felhasználását a polgármester a jegyző útján –a bemutatott számlák és szöveges beszámoló alapján –a tárgyévet követő február 28-ig ellenőrzi. Az ellenőrzés eredményéről a tárgyévet követő év márciusi ülésén írásban tájékoztatja a képviselő-testületet. Az elszámolás elutasítható, ha a támogatást a Támogatott nem a pályázati célnak megfelelően használta fel. Ilyen esetben visszafizetési kötelezettséget kell megállapítani.

**2. Jogszabályi hivatkozások**: Telki község Önkormányzat Képviselő-testületének 9/2017. (IV.04.) önkormányzati rendelete a helyi civil szervezetek részére nyújtható önkormányzati támogatásokról

**3.Költségkihatások és egyéb szükséges feltételeket, illetve megteremtésük javasolt forrásai:** -

**4. Tényállás bemutatása:**

Telki község Képviselő-testülete 2021. áprilisában pályázatot írt ki a helyben működő egyesületek, alapítványok, társadalmi szervezetek 2021. évi támogatására. A pályázati felhívásra 8 helyi illetékességű civil szervezet adott be pályázatot. A Telki község Önkormányzat Képviselő-testülete 68/2021. (VII.06.) Önkormányzati határozata alapján 8 pályázó pályázatát támogatta az alábbi összegekkel előfinanszírozás formájában.

|  |  |  |
| --- | --- | --- |
| **Szervezet** | **Megítélt támogatás**  | **Támogatás célja** |
| Telki SE | 900 000 | A Telki Sportegyesületben sportoló részére szövetségo tagdíjak, nevezési díjak, sportoktatók díjazása, sportszolgáltatás |
| Telki Teakwon-do Sportegyesület | 150 000 | sporteszközök beszerzése, versenyzés. nevezési díjak, úti -és szállás költségek |
| KOKUKKEgyesület | 100 000 | program megvalósítás, anyag jellegű ráfordítás |
| Telki Női Kar | 150 000 | Telki Nőikar 2021.évi kiadásainak támogatása ( működés és koncert program) |
| 1002. sz. Néri Szent FülöpCserkészcsapat | 150 000 | nyáron megvalósított tábor költségek utólagos igénylése |
| Budajenő-Telki Székely Társ. | 100 000 | népviselet, ruházat, utazási költségek, működési költségek, bál szervezése |
| Óvoda-IskolaTelkiben Alapítvány | 3 000 000 | Pedagógus Elismerő díjak ( év végi jutalom, kisebb értékű egységes könyvutalvány), programok és eszközök beszerzése |
| Telki Polgárőrség Bűnmegelőzési és Önvédelmi Egyesület | 70 000 | eszközbeszerzés, évzáró rendezvény |
| **Összesen** | **4.620.000.-** |  |

Az ellenőrzés keretében megállapítást nyert, hogy a támogatott civil szervezetek az alábbi formában használták fel a támogatás összegét:

|  |  |  |
| --- | --- | --- |
| **Szervezet** | **Megítélt támogatás**  |  |
| Telki SE | 900 000 | Egy edző havi számlái 897 000 Ft értékben lettek becsatolva |
| Telki Teakwon-do Sportegyesület | 150 000 | tatami vásárlás valósult meg. |
| KOKUKKEgyesület | 100 000 | Elszámolás megfelelő, a támogatott időszakban eszközök beszerzése megtörtént, de tanösvény karbantartási program megvalósítás 2021-ről 2022 tavaszára halasztva |
| Telki Női Kar | 150 000 | Működési költségekre kötöttük a szerződést, így a karvezető számlái lettek becsatolva.  |
| 1002. sz. Néri Szent FülöpCserkészcsapat | 150 000 | nomád táborozás helyének 62 fő részére történő bérlése |
| Budajenő-Telki Székely Társ. | 100 000 | Nyári tábor étkezési költségeit számolták el |
| Óvoda-IskolaTelkiben Alapítvány | 3 000 000 | több program és a pedagógus ösztönző rendszer keretében személyi ill. került kifizetésre  |
| Telki Polgárőrség Bűnmegelőzési és Önvédelmi Egyesület | 70 000 | formaruhát vettek. |

A nevezett civil szervezetek a vállalt feladatokat elvégezték, a beszámolójukat határidőben benyújtották és azzal szabályosan, a rendelet előírásainak megfelelően elszámoltak. Az elszámolások alapján a támogatási összegek a pályázati célnak megfelelően lettek felhasználva, visszafizetési kötelezettség megállapítására nincs szükség.

Telki, 2021. március 7.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete**

**…./2022. (III……...) Önkormányzati határozata**

**2021.évben támogatott civil szervezetek beszámolójának elfogadásáról**

Telki község Önkormányzat képviselő-testülete által 2021.évben támogatott Telki SE, Telki Teakwon-do Sportegyesület, KOKUKK Egyesület, Telki Női Kar, 1002. sz. Néri Szent Fülöp Cserkészcsapat, Budajenő-Telki Székely Társaság, Óvoda-Iskola Telkiben Alapítvány, Telki Polgárőrség Bűnmegelőzési és Önvédelmi Egyesület beszámolóinak ellenőrzését elfogadja, megállapítja, hogy az elszámolások alapján a támogatási összegek a pályázati célnak megfelelően lettek felhasználva, visszafizetési kötelezettség megállapítására nincs szükség.

Határidő: azonnal

Felelős: polgármester